Kumlateigur líklega frá landnámsöld hefur fundist í Seyðisfirði og bátskuml að talið er. Í öðru þeirra lágu silfurnæla og spjót. Kumlin eru undir stórri skriðu sem talið er að fallið hafi í kringum 1150.
Ýmislegt óvænt hefur komið í ljós við fornleifauppgröft í Seyðisfirði í sumar. Nýverið komu í ljós að minnsta kosti þrjú kuml sem gætu verið frá landnámsöld.Þetta gætu verið bátskuml, þar sem efnamikill einstaklingur hefur verið heygður að heiðnum sið. Ragnheiður Traustadóttir fornleifafræðingur stýrir uppgreftrinum.
Við erum komin núna með þrjú kuml Þannig að við erum með kumlateig. Og við vitum að við erum komin með bátskuml og okkur sýnist meira að segja að það gætu hafa verið tveir bátar þarna. Sérstaklega í þessum fyrsta bátskumli eða sem við gátum greint að væri bátur þar höfum við fundið spjót, silfurnælu, þar hefur verið maður og hestur, perlur og taflmaður úr hnefatafli. (Og hvernig túlkið þið það að þið séuð að finna þarna bátskuml?) Það eru nú þekkt allavega ellefu sennilega bátskuml á Íslandi. Það hefur nú verið grafið á fjórða hundrað af kumlum. Þetta var algengur greftrunarsiður í heiðni sérstaklega ef horft er til Noregs. Ég túlka það þannig að þetta hefur verið efnamikill maður eða kona sem sem hefur verið lögð í þennan bát.
Kumlateigur líklega frá landnámsöld hefur fundist í Seyðisfirði. Kumlin eru undir stórri skriðu sem talið er að fallið hafi í kringum 1150. 